Source: https://www.slov-lex.sk/pravne-predpisy/SK/ZZ/2014/291/20160101.html
Timestamp: 2020-08-06 07:28:15+00:00

Document:
291/2014 Z.z. - Vyhláška Štatistického úradu Sloven... - SLOV-LEX
291/2014 Z.z./
291/2014 Z. z.
ktorou sa vydáva Program štátnych štatistických zisťovaní na roky 2015 až 2017
Štatistický úrad Slovenskej republiky podľa § 12 ods. 1 až 3 zákona č. 540/2001 Z. z. o štátnej štatistike v znení zákona č. 55/2010 Z. z. ustanovuje:
Program štátnych štatistických zisťovaní na roky 2015 až 2017 určuje spravodajským jednotkám,1) aké údaje budú poskytovať na príslušných štatistických formulároch podľa prílohy č. 1 a prílohy č. 2.2)
Rozsah a využívanie údajov a informácií z administratívnych zdrojov3) je uvedený v prílohe č. 3.
Údaje a informácie uvedené v Programe štátnych štatistických zisťovaní na roky 2015 až 2017 poskytujú spravodajské jednotky na príslušných štatistických formulároch, v listinnej podobe alebo elektronickej podobe podľa osobitného predpisu.4)
Štátne štatistické zisťovania (ďalej len "štatistické zisťovanie") sa vykonávajú prostredníctvom jedného alebo viacerých štatistických formulárov.
Každé štatistické zisťovanie má priradenú značku a názov štatistického zisťovania, ktoré sú totožné so značkou a názvom štatistického formulára, určeného na zber údajov. Ak sa štatistické zisťovanie vykonáva prostredníctvom jedného štatistického formulára, značka štatistického zisťovania a značka štatistického formulára, názov štatistického zisťovania a názov štatistického formulára sú rovnaké. Ak sa štatistické zisťovanie vykonáva prostredníctvom viacerých štatistických formulárov, značka a názov štatistického formulára sú odvodené od značky a názvu štatistického zisťovania.
Štatistické zisťovania uvedené v prílohe č. 2 obsahujú v značke štatistického zisťovania skratku názvu ministerstva, ostatného ústredného orgánu štátnej správy alebo štátnej organizácie, ktorá štatistické zisťovanie vykonáva. Zoznam skratiek názvov ministerstiev, ostatných ústredných orgánov štátnej správy a štátnych organizácií je uvedený v prílohe č. 2.
Pod pojmom podniky zapísané v obchodnom registri sa na účely tejto vyhlášky rozumejú právnické osoby alebo fyzické osoby zapísané v obchodnom registri.
Zrušuje sa vyhláška Štatistického úradu Slovenskej republiky č. 358/2011 Z. z., ktorou sa vydáva Program štátnych štatistických zisťovaní na roky 2012 až 2014 v znení vyhlášky č. 378/2012 Z. z a vyhlášky č. 410/2013 Z. z.
Táto vyhláška nadobúda účinnosť 1. januára 2015 okrem § 3, ktorý nadobúda účinnosť 1. januára 2016.
§ 2 písm. b) a § 18 zákona č. 540/2001 Z. z. o štátnej štatistike.
§ 3 ods. 1 zákona č. 540/2001 Z. z. v znení zákona č. 55/2010 Z. z.
§ 2 písm. k) a § 13 zákona č. 540/2001 Z. z. v znení zákona č. 55/2010 Z. z.
§ 18 ods. 2 a 3 a § 25a ods. 2 zákona č. 540/2001 Z. z. v znení zákona č. 55/2010 Z. z.
Príloha č. 1 k vyhláške č. 291/2014 Z. z.
ŠTATISTICKÉ ZISŤOVANIA VYKONÁVANÉ ŠTATISTICKÝM ÚRADOM SLOVENSKEJ REPUBLIKY
Prevziať prílohu - ŠTATISTICKÉ ZISŤOVANIA VYKONÁVANÉ ŠTATISTICKÝM ÚRADOM SLOVENSKEJ REPUBLIKY
Príloha č. 2 k vyhláške č. 291/2014 Z.z.
ŠTÁTNE ŠTATISTICKÉ ZISŤOVANIA VYKONÁVANÉ MINISTERSTVAMI, OSTATNÝMI ÚSTREDNÝMI ORGÁNMI ŠTÁTNEJ SPRÁVY A ŠTÁTNYMI ORGANIZÁCIAMI SLOVENSKEJ REPUBLIKY
Prevziať prílohu - ŠTÁTNE ŠTATISTICKÉ ZISŤOVANIA VYKONÁVANÉ MINISTERSTVAMI, OSTATNÝMI ÚSTREDNÝMI ORGÁNMI ŠTÁTNEJ SPRÁVY A ŠTÁTNYMI ORGANIZÁCIAMI SLOVENSKEJ REPUBLIKY
Príloha č. 3 k vyhláške č. 291/2014 Z.z.
ROZSAH A VYUŽÍVANIE ADMINISTARATÍVNYCH ZDROJOV NA ÚČELY ŠTÁTNEJ ŠTATISTIKY
Prevziať prílohu - ROZSAH A VYUŽÍVANIE ADMINISTARATÍVNYCH ZDROJOV NA ÚČELY ŠTÁTNEJ ŠTATISTIKY
Príloha č. 4 k vyhláške č. 291/2014 Z. z.
Smernica Rady 96/16/ES z 19. marca 1996 o štatistických zisťovaniach o mlieku a mliečnych výrobkoch (Mimoriadne vydanie Ú. v. EÚ, kap. 3/zv. 18) v znení nariadenia Európskeho parlamentu a Rady (ES) č. 1882/2003 z 29. septembra 2003 (Mimoriadne vydanie Ú. v. EÚ, kap. 01/zv. 04), v znení smernice Európskeho parlamentu a Rady 2003/107/ES z 5. decembra 2003 (Mimoriadne vydanie Ú. v. EÚ, kap. 3/zv. 41), v znení nariadenia Európskeho parlamentu a Rady (ES) č. 219/2009 z 11. marca 2009 (Ú. v. EÚ L 87, 31. 3. 2009).
Smernica Európskeho parlamentu a Rady 2008/92/ES z 22. októbra 2008 o postupe Spoločenstva na zlepšenie transparentnosti cien plynu a elektrickej energie účtovaných priemyselným koncovým odberateľom (prepracované znenie) (Ú. v. EÚ L 298, 7. 11. 2008).
Číslo: 291/2014 Z. z.
Názov: Vyhláška Štatistického úradu Slovenskej republiky, ktorou sa vydáva Program štátnych štatistických zisťovaní na roky 2015 až 2017
Nachádza sa v čiastke: 89/2014
2. 31.12.2014 - 31.12.2014 317/2014 Z. z.
4. 01.01.2016 - 385/2015 Z. z.
5. 01.01.2017 - 31.12.2018 358/2016 Z. z.

References: § 12
 § 3

§ 2
 § 18

§ 3

§ 2
 § 13

§ 18
 § 25